stanford-oval/wikipedia huggingface dataset:
มารีออน อัฟโฟลเทอร์
ผลงาน > ละครโทรทัศน์

2548 ละคร ยิ่งรักเธอ รับบท วนิดา ทางสถานีโทรทัศน์ไทยทีวีสีช่อง 3
2549 ละคร เงินปากผี รับบท รุ้งแก้ว ทางสถานีโทรทัศน์ไอทีวี
2550 ละคร 7 มหัศจรรย์ รับบท ครูดลยา ทางสถานีโทรทัศน์สีกองทัพบกช่อง 7
2551 ละคร รายากูนิง รับบท ซาเดีย ทางสถานีโทรทัศน์ไทยพีบีเอส
2552 ละคร เพื่อนรักตัวยุ่ง รับบท แก้ว ทางสถานีโทรทัศน์สีกองทัพบกช่อง 7
2552 ละคร วังน้ำค้าง รับบท แคทลียา / แคธี่ ทางสถานีโทรทัศน์สีกองทัพบกช่อง 7
2552 ละคร วีรชนคนกล้าแห่งสยาม ตอน พระเจ้าพรหมมหาราช รับบท พระชายาประทุมวดี ทางสถานีวิทยุโทรทัศน์กองทัพบก
ผลงาน > ภาพยนตร์

2548 ภาพยนตร์ เพราะรักครับผม รับบท แหม่ม สังกัดอาร์เอส
2552 ภาพยนตร์ แฟนใหม่ รับบท หญิง สังกัดอาร์เอส
ผลงาน > ผลงานอื่นๆ

ผู้สื่อข่าวสังกัดฝ่ายข่าวต่างประเทศ ช่อง 7
ผู้ประกาศข่าวเด็ด 7 สี
ถ่ายแบบปกหนังสือ และนิตยสารต่างๆ
งานพิธีกร
แสดงมิวสิกวีดีโอ
ผลงาน > รางวัลที่ได้รับ

รางวัลงามอย่างไทย จากการประกวดมิสไทยแลนด์ยูนิเวิร์สประจำปี 2002
แหล่งข้อมูลอื่น

ประวัติ มารีออน อัฟโฟลเทอร์หรือ ฐิตาพร ศรแผลง
มารีออน อัฟโฟลเทอร์
ม้าลาย

| ม้าลาย |
| --- | --- |

ม้าลายธรรมดา (Equus quagga)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Perissodactyla
วงศ์:: Equidae
สกุล:: Equus
สกุลย่อย:: Hippotigris

ชนิด
 †E. capensis  E. grevyi  †E. koobiforensis  †E. mauritanicus  †E. oldowayensis  E. quagga  E. zebra

ม้าลายสามสายพันธุ์ที่มีชีวิตสมัยใหม่
ม้าลาย เป็นสัตว์เลี้ยงลูกด้วยนมกีบคี่ จัดอยู่ในสกุลม้า (Equus) และจัดอยู่ในสกุลย่อย Hippotigris (แปลว่า ม้าลายเสือ) แบ่งออกได้เป็น 7 ชนิด (ดูในตาราง)
ม้าลายเป็นสัตว์ที่กินหญ้าเป็นอาหารหลัก สัตว์ที่ล่าม้าลายเป็นอาหารเช่น สิงโต ไฮยีนาลายจุด ในพื้นที่แบบที่ราบและภูเขา ม้าลายจะมีลักษณะสังคมแบบฝูงที่มีเพศผู้เป็นหัวหน้าเพียงตัวเดียว และประกอบด้วยม้าเพศเมียตัวเต็มวัยและลูก ๆ ส่วนม้าลายพันธุ์ เกรย์วีจะใช้ชีวิตแบบตัวเดียว หรือเป็นฝูงแบบความสัมพันธ์ระหว่างตัวไม่แนบแน่น
ลักษณะ

ม้าลายเป็นม้าจำพวกหนึ่งที่มีขนาดเล็กกว่าม้า แต่มีปลายหางคล้ายลา มีแผงคอที่สั้นเหมือนขนแปรง มีลักษณะเด่น คือ มีลำตัวเป็นสีดำลายขาวตลอดทั้งตัว ซึ่งสีอันโดดเด่นนี้ เป็นคำถามมาเป็นระยะเวลานานแล้วว่า แท้ที่จริงแล้วม้าลายเป็นสัตว์ที่มีพื้นลำตัวดำและมีแถบสีขาวพาดผ่าน
สิ่งที่เหมือนกับม้าป่าชนิดอื่นคือ  ม้าป่ามีส่วนลำตัวคล้ายถังเบียร์ ส่วนใบหน้าที่ยื่นยาว  หางยาว คอยาว และแผงคอยาว ขายาวเรียว กีบเท้า กีบเท้ารูปร่างคล้ายจอบขุดดิน ลักษณะฟันวิวัฒนาการเพื่อกินหญ้า ฟันหน้ามีขนาดใหญ่เพื่อใช้ในการจับหญ้า  ฟันกรามมีลักษณณะสันที่ยาวคมเพื่อใช้ในการบดตัดหญ้า ม้าลายเพศผู้มีฟันเขี้ยวเพื่อใช้ในการต่อสู้กับม้าลายตัวอื่น ม้าลายเป็นสัตว์ที่มีสายตาดี โดยตำแหน่งตาอยู่ด้านข้างของกะโหลกและค่อนไปทางด้านบน เพื่อให้พ้นตำแหน่งจากต้นหญ้าสูงขณะก้มกินหญ้า รวมทั้งใบหูยาวที่สามารถขยับส่วนปลายหูเพื่อหาตำแหน่งของเสียง
จากการศึกษาทางวิทยาศาสตร์พบว่า ม้าลายแท้ที่จริงเป็นสัตว์ที่มีพื้นลำตัวสีดำและมีลายแถบสีขาวพาดผ่านลำตัว ซึ่งลายแถบสีขาวนั้นเกิดจากเซลล์ประสาทที่เรียงรายตามแนวกระดูกสันหลังส่วนหนึ่ง จะเปลี่ยนสภาพไปเป็นเซลล์ผลิตเม็ดสีสีดำ เรียกว่า เมลาโนไซท์ หลังจากนั้น เมลาโนไซท์เหล่านี้ จะเคลื่อนออกไปด้านข้างของกระดูกสันหลังในแนวตั้งฉาก แล้วเปลี่ยนสภาพไปเป็นผิวหนังที่มีเม็ดสีสีดำ ซึ่งรูปแบบของเม็ดสีในสัตว์แต่ละชนิดนั้น ขึ้นอยู่กับการกระตุ้นทางพันธุกรรม ในการเปลี่ยนสภาพ และการเคลื่อนที่ของเมลาโนไซท์ โดยจากการศึกษาพบว่าตัวอ่อนของม้าลายที่อยู่ในท้องแม่ จะเป็นตัวสีดำก่อน จากนั้นลายแถบสีขาวจึงค่อย ๆ พัฒนาขึ้น ซึ่งม้าลายแต่ละตัวก็จะมีลายเป็นเอกลักษณ์เฉพาะตัวไม่เหมือนกัน
ปัจจุบันยังไม่ทราบสาเหตุที่แน่ชัดในการที่ม้าลายมีลายแถบสีขาวเหล่านี้ เชื่อว่าใช้ในการพรางตัวจากศัตรู และทำให้ศัตรูซึ่งได้แก่ สัตว์กินเนื้อต่าง ๆ ตาลายได้เมื่อได้พบเจอม้าลายที่อยู่รวมกันเป็นฝูงในทุ่งหญ้ากว้าง ทำให้จับระยะทางที่จะโจมตีผิดพลาดไป สำหรับทัศนะของชาร์ลส์ ดาร์วิน เชื่อว่าม้าลายมีลายเพื่อจดจำกันได้ และตัวผู้ใช้เกี้ยวพาตัวเมีย รวมทั้งเชื่อว่ามีไว้ป้องกันแมลง โดยเฉพาะแมลงวัน มีหลักฐานว่าม้าลายดึงดูดแมลงน้อยกว่าสัตว์กินพืชชนิดอื่น ๆ ในแอฟริกา จากการทดลองของนักวิทยาศาสตร์ชาวฮังการีกลุ่มหนึ่ง ที่ทดลองโดยการนำหุ่นของม้า 4 ตัว ที่มีสีสันต่าง ๆ แตกต่างกันไป ไปตั้งไว้ในทุ่งหญ้า รวมถึงม้าลาย พบกว่าหุ่นม้าลายมีแมลงมาเกาะน้อยที่สุด ทั้งนี้เชื่อว่าเพราะตาของแมลงเป็นระบบตารวมที่มีส่วนประกอบมากมาย และแมลงจะลงเกาะโดยการใช้แสงโพลาไรซ์ช่วย เป็นไปได้ว่าลายทางของม้าลายไปรบกวนแสงโพลาไรซ์ในการมองของแมลง ทำให้ยากในการลงเกาะบนตัวของม้าลาย
ถิ่นอาศัย

พบทั่วไปในทวีปแอฟริกาแถบที่ราบโล่งทางตอนใต้ของทะเลทรายสะฮารา โดยแบ่งออกได้เป็น 3 ชนิด และแบ่งออกได้เป็นหลายชนิดย่อย ในอดีตการจำแนกแบ่งประเภทของม้าลายแบ่งออกได้เป็นกว่า 10 ชนิด และแบ่งออกตามถิ่นที่อยู่อาศัย แต่ปัจจุบันหลงเหลืออยู่เพียง 3 ชนิด และไม่สามารถแบ่งได้ตามที่อาศัยได้เหมือนเดิมอีกแล้ว เนื่องจากสภาพแวดล้อมและสภาวะความเป็นอยู่ที่เปลี่ยนไป
การดำรงชีวิต ( Life History )

ม้าลายใช้เวลาประมาณ 7 ชั่วโมงในการนอน ถ้าเป็นช่วงกลางวันจะนอนในท่ายืน แต่เป็นช่วงกลางคืนจะล้มตัวลงนอน จะใช้ลำตัวสีกับต้นไม้ ก้อนหิน ใช้การคลุกกับดินหรือทรายเพื่อลดการรบกวนจากแมลง ม้าลายทั้ง 3 ชนิดจะมีการเคลื่อนย้ายเพื่อหาแหล่งน้ำ ซึ่งฝูงม้าลายจะสามารถจดจำแหล่งอาหารที่อยู่ในระหว่างการเคลื่อนย้ายได้ ม้าลายธรรมดาหรือม้าลายทุ่งหญ้า (Plain Zebra)  จะเป็นชนิดที่การดำเนินชีวิตจะต้องอาศัยแหล่งน้ำมากกว่าม้าลายชนิดอื่น ๆ โดยจะอยู่ใกล้แหล่งน้ำไม่เกิน 10–12  กิโลเมตร ม้าลายภูเขาจะอยู่ในพื้นที่ระดับควาสูงกว่าระดับน้ำทะเลมากกว่า 2000 เมตรขึ้นไป
การดำรงชีวิต ( Life History ) > ลักษณะสังคมฝูง ( Social Structure )

ม้าลายจะมีลักษณะฝูงอยู่ 2 แบบ ม้าลายที่ราบ (plain zebra) และม้าลายภูเขาจะเป็นฝูงในลักษณะเรียนว่าฮาเร็ม (harem) ที่ตัวผู้หนึ่งตัวเป็นจ่าฝูงและสมาชิกฝูงจะประกอบด้วยแม่ม้าหลายตัวและลูก ๆ โดยฝูงนี้จะมีอาณาเขตของตัวเองซึ่งอาจซ้อนทับกับฝูงอื่น ๆ ฝูงจะมีสมาชิกเพิ่มขึ้นด้วยการมีม้าลายเพศเมียจากฝูงอื่นเข้ามาเพิ่ม  ฝูงจะคงโครงการและสมาชิกต่อเนื่องจนกว่าตัวจ่าฝูงจะตาย หรือมีการเปลี่ยนตัวจ่าฝูง ม้าลายพื้นราบจะมีช่วงเวลาที่หลายฝูงมารวมกัน ทำให้ม้าจากหลายฝูงได้มีโอกาสรู้จักกับม้าลายตัวอื่น ๆ ในฝูงในลักษณะที่เรียกว่าฮาเร็มนี้ยังพบได้ในลิงเจลาด้า (gelada) และในลิงบาบูนฮามาดิยาส (baboon hamadryas)
พฤติกรรมและการสืบพันธุ์

ชอบอาศัยอยู่ตามที่ราบโล่งที่เป็นหญ้า มีพฤติกรรมอยู่รวมกันเป็นฝูง ฝูงหนึ่งมีหลายร้อยตัวจนถึงเป็นพัน โดยจะเล็มหญ้าหากินร่วมกับสัตว์อื่นในทุ่งกว้าง เช่น นกกระจอกเทศ ยีราฟ แอนทิโลป และสัตว์กีบชนิดอื่น ๆ ม้าลายมักจะมีนกกินแมลงจับเกาะอยู่บนหลัง เพื่อช่วยระวังภัยและกินพวกแมลงที่มารบกวน และมีนกกระจอกเทศและยีราฟคอยช่วยเป็นป้อมยามคอยเตือนภัยและระวังภัยให้ เพราะม้าลายสายตาไม่ค่อยดี แต่จมูกและหูไวมาก ฟันของม้าลายค่อนข้างคม จึงแทะเล็มในส่วนที่เป็นโคนและลำต้นของหญ้าได้ ขณะที่สัตว์อื่น ๆ เช่น แอนทีโลป จะกินยอดหญ้า นับเป็นการแบ่งปันอาหารกันตามธรรมชาติ มีอายุยืนประมาณ 25–30 ปี  ม้าลายเริ่มผสมพันธุ์ได้เมื่อมีอายุประมาณ 2 ปี ตั้งท้องนานประมาณ 345–390 วัน ออกลูกครั้งละ 1 ตัว ลูกม้าลายแรกเกิดจะมีขนปุกปุยและมีแถบสีน้ำตาลสลับขาว และใช้เวลาไม่นานในการยืนและวิ่งได้ทันทีหลังคลอด
ระบบทางเดินอาหารของม้าลายจัดเป็นเป็นสัตว์กระเพาะเดี่ยว (monogastric) ที่มีการย่อยอาหารคือหญ้าที่มีเป็นอาหารหลักที่มีเยื่อใยสูงที่ทางเดินอาหารส่วนปลายคือส่วนลำไส้ใหญ่ ( large intestine ) และซีกัม ( cecum )  อาหารหลักของม้าลายคือหญ้าหลากชนิด ในช่วงที่หญ้าหายากม้าลายจะกินเปลือกของต้นไม้ ใบไม้ ผลไม้และรากไม้ เมื่อเปรียบเทียบกับสัตว์เคี้ยวเอื้อง (ruminant) ม้าลายจะมีประสิทธิภาพการย่อยที่ด้อยกว่า แต่จะทดแทนด้วยการกินหญ้าแห้งที่สามารถหาได้ง่ายกว่า และม้าลายเป็นสัตว์ที่ใช้เวลาในแต่ละวันถึงร้อยละ 60–80 ในการกินอาหาร
ความผูกพันกับมนุษย์

ม้าลาย โดยปกติจะไม่ใช้เป็นม้าใช้งานเหมือนกับม้าหรือลาชนิดอื่น ๆ เนื่องจากเป็นสัตว์ป่าที่ฝึกให้เชื่องได้ยาก ม้าลายมีอารมณ์ฉุนเฉียวไม่แน่ไม่นอน อีกทั้งมีขนาดเล็ก จึงไม่เหมาะแก่การใช้งาน แต่ทว่าก็มีผู้ที่สามารถฝึกม้าลายได้บ้าง เช่น ฝึกให้เป็นม้าลากรถในกรุงลอนดอน ประเทศอังกฤษ เป็นต้น ส่วนมากม้าลายจะเป็นสัตว์ที่เลี้ยงแสดงกันตามสวนสัตว์ ม้าลายในธรรมชาติจะถูกล่าเพื่อเอาเนื้อบริโภคเป็นอาหารและหนังเพื่อทำเป็นเครื่องประดับ และเครื่องนุ่งห่ม ซึ่งทำให้ม้าลายบางชนิดสูญพันธุ์ไปแล้ว
ม้าลาย เป็นสัตว์ที่เป็นที่นิยมอย่างมากของชาวยุโรปในยุคศตวรรษที่ 18 โดยเฉพาะในอังกฤษ ม้าลายกลายเป็นสัตว์เลี้ยงของขุนนางและพระราชวงศ์ โดยเป็นสัตว์เลี้ยงในพระราชวังบักกิงแฮมของพระนางเจ้าชาร์ล็อตต์ พระมเหสีในพระเจ้าจอร์จที่ 3 ด้วยพระนางทรงสนพระทัยในเรื่องธรรมชาติวิทยา
ด้วยลวดลายอันโดดเด่นของม้าลาย จึงทำให้ลายของม้าใช้เป็นสัญลักษณ์หรือตราสัญลักษณ์ต่าง ๆ เช่น ทางม้าลาย บนพื้นถนนสำหรับการข้ามถนนของผู้คนที่เดินสัญจรปกติ และเป็นสัญลักษณ์หรือฉายาขององค์กรหรือสโมสรต่าง ๆ เช่น สโมสรฟุตบอลยูเวนตุส ในกัลโช่เซเรียอา ของอิตาลี ก็มีฉายาว่า "ม้าลาย" ตามสีของชุดแข่งขันและสัญลักษณ์ประจำสโมสร เป็นต้น
แหล่งข้อมูลอื่น

สถานีย่อยโลกของสัตว์
Zebra file at Encyclopedia Encarta เก็บถาวร 2009-05-02 ที่ เวย์แบ็กแมชชีน
PBS Nature: Horse Tigers (Zebras) เก็บถาวร 2008-09-20 ที่ เวย์แบ็กแมชชีน
Plains Zebra - Equus Burchelli
HowStuffWorks article on Zebras
Out of Africa info on Zebras เก็บถาวร 2014-10-20 ที่ เวย์แบ็กแมชชีน
Molecular Mechanism for Stripes in Zebras เก็บถาวร 2013-04-14 ที่ เวย์แบ็กแมชชีน - and explains the different number of stripes for each type of Zebra.
ภาพแสดงลายบนใบหน้าของม้าลาย 4 ตัวที่แตกต่างกัน ซึ่งลายเหล่านี้จะเป็นเอกลักษณ์เฉพาะตัว และไม่เหมือนกันอันเป็นผลมาจากเซลล์เม็ดสีและพันธุกรรม
ม้าลายที่ใช้เป็นม้าเทียมรถ เป็นม้าลายชนิด ม้าลายเบอร์เชลล์ (Equus quagga burchelli)
มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z

มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z (ญี่ปุ่น: 仮面ライダーＷ（ダブル） FOREVER AtoZ／運命のガイアメモリ; โรมาจิ: Kamen Raidā Daburu Fōebā: Ē tu Zetto/Unmei no Gaia Memori) (อังกฤษ: Kamen Rider W Forever: A to Z/The Gaia Memories of Fate) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ เป็นส่วนหนึ่งของซีรีส์ มาสค์ไรเดอร์ดับเบิล เริ่มออกฉายในประเทศญี่ปุ่นเมื่อวันที่ 7 สิงหาคม พ.ศ. 2553
มาสค์ไรเดอร์ > ไรเดอร์ดับเบิล ไซโคลนโจ๊กเกอร์ โกลด์เอ็กซ์ตรีม

ร่างเพิ่มพลังขั้นสูงสุดของไรเดอร์ดับเบิล ไซโคลนโจ๊กเกอร์ เอ็กซ์ตรีม เกิดจากการรวบรวมพลังสายลมจากเมืองฟูโตะทั่วมุมเมือง ทำให้ส่วนของคริสตัลเซิรฟ์เวอร์ เปลี่ยนสีเป็นสีทอง ที่ด้านหลังมีปีกผลึกเงินขลิบทองขนาดยักษ์จำนวน 6 ปีก ทำให้สามารถโจมตีบนอากาศได้อย่างอิสระ
มาสค์ไรเดอร์ > มาสค์ไรเดอร์เอเทอร์นัล

ร่างแปลงมาสค์ไรเดอร์ของ ไดโด คัตสึมิ ที่แปลงร่างด้วย ลอสต์ไดรเวอร์ และ เอเทอร์นัลเมมโมรี่ ในการแปลงร่าง
T2 ไกอาเมมโมรี่

T2 ไกอาเมมโมรี่ (T2ガイアメモリ) เป็นไกอาเมมโมรี่ที่ฟาวเดชั่น X พัฒนาความสามารถมาจากไกอาเมมโมรี่รุ่นก่อน มีรูปทรงคล้ายกันกับ T1 ถูกผลิตขึ้นมาทั้งหมด 26 ชิ้นด้วยกัน โดยเรียงตามตัวอักษรในภาษาอังกฤษอย่างละชิ้น มีความสามารถพิเศษคือสามารถแปลงร่างเป็นโดพันท์และมาสค์ไรเดอร์ได้
T2 ไกอาเมมโมรี่ > รายชื่อ T2 ไกอาเมมโมรี่

| ชื่อ | ความทรงจำ | ความสามารถ | ตำแหน่ง | หมายเหตุ |
| --- | --- | --- | --- | --- |
| Accel | การเร่งความเร็ว | สามารถเคลื่อนที่ด้วยความเร็วสูงและเพิ่มความสามารถทางกายภาพในการเร่งความเร็ว | อกขวา |  |
| Bird | นก อาร์คีออปเทอริกซ์ | สามารถบินได้ | อกขวา |  |
| Cyclone | ลม | สร้างลมกระโชกแรงเพื่อเพิ่มความเร็วและสามารถควบคุมลมได้ตามต้องการ | อกขวา |  |
| Dummy | ปลอมแปลง การทำสำเนา | สามารถเลียนแบบคนและวัตถุ | อกขวา |  |
| Eternal | นิรันดร์ | ท่าแม็กซิมัมไดร์ฟคือ เอเทอร์นัลเรเควียม สามารถหยุดทำงานไกอาเมมโมรี่รุ่นก่อนหรือไกอาเมมโมรี่ที่มิวเซียมสร้างขึ้นอย่างถาวรได้ เมื่อใช้งานท่าแม็กซิมัมไดร์ฟพร้อมกับ T2 ไกอาเมมโมรี่ทั้งหมดในร่างบลูแฟลร์ ร่างชั้นสุดยอด เป็นการใช้ท่า บลัดดี้เฮลเบลด และ เนเวอร์เอนดิงเฮล | ลอสต์ไดรเวอร์ |  |
| Fang | คมเขี้ยว | เพิ่มสัญชาตญาณการต่อสู้และสร้างใบมีดทั่วร่างกาย | อกขวา |  |
| Gene | ยีน | สามารถในการจัดการกับยีน | อกซ้าย |  |
| Heat | ความร้อน | สามารถควบคุมความร้อนและเปลวไฟได้อย่างอิสระ | อกซ้าย |  |
| Iceage | ยุคน้ำแข็ง | สามารถในการแช่แข็งวัตถุต่าง ๆ | อกซ้าย |  |
| Joker | ไพ่ตาย | สามารถพัฒนาทางกายและเพิ่มทักษะการต่อสู้ ท่าแม็กซิมัมไดร์ฟคือ ไรเดอร์คิ๊ก และ ไรเดอร์พั๊นซ์ | อกซ้าย |  |
| Key | กุญแจ | สามารถในการค้นหาวัตถุเป้าหมายและปลดปล่อย | อกซ้าย |  |
| Luna | แฟนตาซี | สามารถสร้างร่างแยกและสามารถยืดหยุ่นได้ทุกส่วนของร่างกาย | แขนขวา |  |
| Metal | นักสู้ | แปลงร่างเป็นนักสู้ร่างเหล็กและมีความแข็งแกร่งเหนือมนุษย์ | แขนขวา |  |
| Nazca | นาซคา | แปลงร่างเป็นนักดาบแห่งอารยธรรมนาซคาสามารถบินและมีต่อสู้ด้วยความเร็วสูง | แขนขวา |  |
| Ocean | มหาสมุทร | สามารถยิงกระสุนน้ำและทำให้ร่างกายเป็นของเหลว | แขนขวา |  |
| Puppeteer | คนเชิดหุ่นกระบอก | สามารถควบคุมสิ่งต่างๆ โดยการเชิดหุ่น | ด้านหลัง |  |
| Queen | ราชินี | สร้างบาเรียที่แข็งแกร่งเพื่อป้องกันการโจมตีของศัตรู | ด้านหลัง |  |
| Rocket | จรวด | ยิงมิสไซล์ไปที่เป้าหมาย | ด้านหลัง |  |
| Skull | โครงกระดูก | เสริมสร้างร่างกายมนุษย์ ไปเน้นที่โครงกระดูกและดึงความสามารถทางกายภาพออกมาจนถึงขีดจำกัด | ด้านหลัง |  |
| Trigger | มือปืน | เพิ่มพลังในการยิง | ขาซ้าย |  |
| Unicorn | ยูนิคอร์น | เพิ่มพลังทำลายล้างของการโจมตีเช่นการชก ท่าแม็กซิมัมไดร์ฟคือ ค็อกสครูว์พันช์ โดยหมัดขวาถูกห่อหุ้มด้วยออร่าที่หมุนเกลียวคล้ายเขายูนิคอร์น | ขาซ้าย |  |
| Violence | ความรุนแรง | สร้างกล้ามเนื้อทั้งตัวโดยเฉพาะกล้ามแขน | ขาซ้าย |  |
| Wearher | ลมฟ้าอากาศ | เรียกสภาพอากาศทั้งหมดได้อย่างอิสระ เช่น ฝน, พายุ, ฟ้าร้อง และ หิมะ | ขาซ้าย |  |
| Xtreme | ไม่มี | รับความสามารถของเมมโมรี่อื่น ๆ และดึงพลังของเมมโมรี่เหล่านั้นออกไปจนในระดับสุดขีด | ขาซ้าย |  |
| Yesterday | เมื่อวาน | จัดการความทรงจำของเป้าหมายที่เปิดใช้งานเพื่อทำซ้ำการกระทำเหมือนเมื่อวาน | ขาซ้าย |  |
| Zone | พื้นที่เขต | ถ่ายโอนวัตถุใด ๆ ไปยังตำแหน่งอื่นได้อย่างอิสระ ท่าแม็กซิมัมไดร์ฟคือ รวบรวม T2 ไกอาเมมโมรี่ทั้งหมด 26 ชิ้นให้มารวมกันได้ในจุดเดียว | สะโพกขวา (ลอสต์ไดรเวอร์) |  |
เพลงประกอบ

"W "
ขับร้องโดย - Mitsuru Matsuoka
ดูเพิ่ม

มาสค์ไรเดอร์ดับเบิล
แหล่งข้อมูลอื่น

Official Web Site (ญี่ปุ่น)
โมบิลสูท เซต้ากันดั้ม

โมบิลสูท เซต้ากันดั้ม (Mobile Suit Zeta Gundam) เป็นภาพยนตร์การ์ตูนทางโทรทัศน์ (อนิเมะ) ออกอากาศครั้งแรกในประเทศญี่ปุ่นระหว่างปี ค.ศ. 1985-1986 โดยเป็นหนึ่งในซีรีส์กันดั้ม และเป็นภาคต่อของโมบิลสูทกันดั้ม
กำกับและเขียนบทโดยโยชิยูกิ โทมิโนะ มีจำนวนตอนทั้งหมด 50 ตอน ออกแบบตัวละครโดย โยชิคาสึ ยาสุฮิโกะ และออกแบบหุ่นยนต์และแมคคานิคอื่นๆโดย คุนิโอะ โอคาวาระ, มาโมรุ นากาโน่ และคาสุมิ ฟูจิตะ
เนื่องในโอกาสครบรอบ 25 ปีกันดั้ม (และ 20 ปีของกันดั้มภาคนี้) ใน ค.ศ. 2005 เซต้ากันดั้มทั้ง 50 ตอนจึงถูกนำมาตัดต่อเพิ่มฉากใหม่ และเปลี่ยนแปลงเนื้อเรื่องบางส่วน รวมไปถึง CG ใหม่ๆ เป็นภาพยนตร์ความยาว 3 ตอน ในชื่อ Mobile Suit Zeta Gundam:A New Translation และชื่อตอนทั้งสามคือ
Zeta Gundam I:Heirs to the Stars (2005)
Zeta Gundam II:Lovers (2005)
Zeta Gundam III:Love Is The Pulse Of The Stars (2006)
เนื้อเรื่อง

ในช่วงท้ายของปี UC 0083 (Universal Century) สหพันธโลกได้จัดตั้งหน่วยพิเศษซึ่งเรียกว่าทีทานส์ขึ้น เพื่อการจัดการและปราบปรามจักรวรรดิ์ซีออนที่ยังหลงเหลือและเล็ดลอดจากการทำสงครามระหว่างชาวโลกกับชาวสเปซนอยด์ ที่ต้องการแยกตัวเป็นกลางจากโลกซึ่งกดขี่และข่มเหงตนเอง ซึ่งสงครามในครั้งนั้นได้จบลงภายในหนึ่งปี จึงเรียกว่าสงครามหนึ่งปี แต่ท่าทีที่แสดงออกหรือพฤติกรรมของหน่วยพิเศษนี้แสดงต่อชาวสเปซนอยด์นั้นการเหยียดหยามและใช้อำนาจในการกดขี่ข่มเหงจึงทำให้ ชาวสเปซนอยด์บางพวกไม่พอใจในการกระทำนั้นจนได้เตรียมการก่อตั้งกองกำลังเพื่อการปลดแอกขึ้นมาเพื่อปลดปล่อยอิสรภาพของชาวสเปซนอยด์ ซึ่งถูกเรียกว่าเอวโก้ ( A.E.U.G. ANTI-EARTH UNION GROUP)
ตัวละคร > A.E.U.G

เป็นองค์กรที่ถูกจัดตั้งขึ้นเพื่อต่อต้านการใช้อาวุธของทีทานส์เข้าเพื่อเข้าควบคุมชาวสเปซนอยด์
คามิว บีดัน
พระเอกของโมบิลสูทเซต้ากันดั้มเมื่อเริ่มเรื่องได้มีปัญหากับเจริดของ Titans ซึ่งส่งผลให้คามิวทำการช่วยควาโทร บาจิน่าในการขโมยกันดั้มมาร์คทู และเข้าร่วมเป็นส่วนหนึ่งของ A.E.U.G. เป็นตพระเอกประจำภาคที่ชื่อและหน้าตาคล้ายผู้หญิง ทำให้โดนล้อบ่อยๆ เนื่องจากเป็นคนที่จุดเดือดต่ำส่งผลให้ก่อเรื่องต่อยตีกับคนที่พูดไม่เข้าหูเป็นประจำ แฟนๆจึงขนานนามให้คามิวว่า "คามิว ยอดนักบวก"
ฟา ยูริ
เพื่อนสมัยเด็กของคามิลเธออาศัยอยู่ขางบ้านหลังจากได้พบคามิวอีกครั้งด้วยความรู้สึกที่อยากอยู่กับเขาทำให้เธอตัดสินใจเข้าร่วม A.E.U.G
ควาโทร บาจิน่า (ชาร์ อัสนาเบิ้ล)
สมาชิกที่สำคัญของ A.E.U.G ตัวจริงคือดาวหางสีแดงหรือ ชาร์ อัสนาเบิ้ลในฐานะที่เป็นลูกชายของ ซีอ้อน ซูม ไดคุน จึงต่อสู้เพื่อการแยกตัวเป็นอิสระของชาวสเปซนอยด์
ไบร์ท โนอา
อดีตกัปตันยานไวท์เบสหลังสงครามสหพันธ์โลกที่เห็นถึงอันตรายของนิวไทป์จึงกดดันให้เขาเป็นกัปตันยานขนส่งเมื่อยานขนส่งถูกโจมตีพวก A.E.U.G ได้ช่วยเขาไว้และขึ้นเป็นกัปตันยานอาร์กาม่า
เอมม่า ชีน
อดีตนายทหารของ Titans ที่รับรู้ถึงความสกปรกที่ใช้แม่ของคามิวเป็นตัวประกันเธอจึงเข้าร่วม A.E.U.G
เรคคอร์ ลอนด์ (ภายหลังแปรพัคไปอยู่กับ Titans)
หน่วยสืบราชการลับของ A.E.U.G เป็นคนที่ไม่ว่าหน้าที่จะอันตรายขนาดไหนก็จะทำ แต่เพื่อหาที่ๆ ยอมรับเธอในฐานะผู้หญิงเธอจึงแปรพักตร์ไปอยู่กับ Titans
ตัวละคร > Titans

โฟว์ มุราซาเมะ
สมาชิกของทีทานส์ นักบินประจำไซโคกันดั้มซึ่งได้พบกับคามิวที่นีโอฮ่องกง และได้ถูกชะตากับคามิล และได้เป็นคนรักกัน
เจริด เมซซ่า
แป็ปติมุส ซิร็อกโก้
บรูรัล บลูตัช
โมอา ฟาโรห์
โรซาเมีย บาดัม(โรซามี่)
จามิทอฟ ไฮมาน
บาสค์ โอม
ยาซัน เกเบิ้ล
ตัวละคร > Axis

ฮามาน คาห์น
มิเนว่า ซาบี้
ดูเพิ่ม

ภาคก่อนหน้านี้ (ตามการออกฉาย): โมบิลสูทกันดั้ม
ภาคก่อนหน้านี้ (ตามเวลาในท้องเรื่อง): โมบิลสูทกันดั้ม 0083 : สตาร์ดัสต์เมโมรี่
ภาคต่อจากนี้ (ทั้งตามการออกฉายและเวลาในท้องเรื่อง): โมบิลสูท กันดั้ม ดับเบิ้ลเซต้า
| ด ค กรายชื่อตัวละครในกันดั้ม โดย โยชิยูกิ โทมิโนะ |
| --- | --- |
สหพันธ์โลก:  อามุโร่ เรย์  ฟลาว โบว์  ไบรท์ โนอา  ไค ชิเด็น  ฮายาโตะ โคบายาชิ  ริว โฮเซ่  เซล่า มาส  มิไร ยาชิมะ  คิกกะ คัตสึและเร็ตสึ  ฮาโล่  โค อุรากิ 
อาณาจักรซีอ้อน:  ชาร์ อัสนาเบิล  เดกิน โซโด ซาบี้  กิเลน ซาบี้  กัลม่า ซาบี้  รัมบะ ราล  สามดาวดำ  ลาล่า ซูน  มา คุเบะ 
เอวโก้ (A.E.U.G.):  คามิล บีดัน  จูโด้ อาชิตะ  ฟา ยุยรี  ควาโทร บาจิน่า  ไบรท์ โนอา  เอมม่า ชีน  เรคคอร์ ลอนด์  เอรุปิ พุรุ  เอล เปียนโน่  อิโน่ อับบาบุ  บีช่า โอเรกุ  ลู ลูก้า  มอนโด อกาเคะ  ทอร์เรส 
ทีทานส์ (Titans):  โฟว์ มุราซาเมะ  เจริด เมซซ่า  แป็ปติมุส ซิร็อกโก้  บรูรัล บลูตัช  โมอา ฟาโรห์  โรซาเมีย บาดัม  จามิทอฟ ไฮมาน  บาสค์ โอม  ยาซัน เกเบิ้ล 
แอกซิส,เนโอซีออน:  ฮามาน คาห์น  มิเนว่า ซาบี้  เกลมี้ โตโต้  เอรุปิ พุรุ  คาร่า ซูน  มาชูมะ ซีโร่  กอนท์ โก  ราคาน ดาคาราน  พุรุ ทูว์
มาโกโตะ โองาวะ

| 小川麻琴 มาโกโตะ โองาวะ |
| --- | --- |
ชื่อเกิด: มาโกโตะ โองาวะ
รู้จักในชื่อ: มักโกะ, มาโกะจัง, มากคจัง, มาโกะจิง, พีมาโกะ, มาโกตี้
เกิด: 29 ตุลาคม พ.ศ. 2530 (37 ปี)
ที่เกิด: จังหวัดนีงาตะ ประเทศญี่ปุ่น
แนวเพลง: เจ-ป็อป
อาชีพ: นักร้อง, นักแสดง
ช่วงปี: พ.ศ. 2544 – ปัจจุบัน (อยู่ในช่วงหยุดพักการทำงาน)
ค่ายเพลง: เฮลโล! โปรเจกต์

เว็บไซต์: เฮลโล! โปรเจกต์ ดอตคอม (ภาษาญี่ปุ่น)
มาโกโตะ โองาวะ (ญี่ปุ่น: 小川麻琴 / อังกฤษและโรมะจิ: Ogawa Makoto) (เกิดวันพฤหัสบดีที่ 29 ตุลาคม พ.ศ. 2530) คือสมาชิกรุ่นที่ห้าแห่งกลุ่มนักร้องหญิง มอร์นิงมุซุเมะ
ข้อมูลส่วนบุคคลอื่น ๆ

หมู่เลือด: โอ
งานอดิเรก: สนุกกับทุก ๆ คน, กินของหวานปริมาณมาก
คำที่ชอบที่สุด: คำว่า “โทโมดาจิ” (ญี่ปุ่น: 友達; โรมาจิ: tomodachi) ซึ่งแปลว่า เพื่อน
สีที่ชอบที่สุด: สีฟ้า สีชมพู สีเหลือง สีแดง และสีดำ
ดอกไม้ที่ชอบมากที่สุด: ดอกทานตะวัน, ดอกทิวลิป
สถานที่ในญี่ปุ่นที่ชอบที่สุด: นีงาตะ
ฤดูกาลที่ชอบที่สุด: ฤดูใบไม้ผลิ (เพราะดอกตูมของต้นเชอร์รีจะบานสะพรั่งในฤดูนี้ และอีกอย่าง อุณหถูมิของฤดูนี้ก็ไม่ร้อนและไม่หนาวจนเกินไป)
ความชำนาญ: กีฬาว่ายน้ำ
วิชาเรียนที่ถนัดที่สุด: คณิตศาสตร์
วิชาเรียนที่ไม่ถนัดที่สุด: ภาษาอังกฤษ
เพลงของมอร์นิงมุซุเมะที่ชอบที่สุด:
ฟูรูซาโตะ
เดกิรุอนนะ
ถ้าเธอไม่ได้เป็นมอร์นิงมุซุเมะ: เธอก็จะใช้ชีวิตกับการเรียนต่อไป โดยเธอแน่ใจว่า ชีวิตของเธอจะต่างจากทุกวันนี้โดยสิ้นเชิง
ประวัติการทำงาน

มาโกโตะ โองาวะ เริ่มทำงานเป็นนางแบบของตัวแทนโมเดลลิงแห่งหนึ่ง โดยเธอได้รับเลือกให้ไปเป็นพรีเซ็นเตอร์โฆษณาเป็นบางครั้ง (เช่น โฆษณาระบบรักษาความปลอดภัยในยานพาหนะสำหรับผู้ใหญ่) และยังเคยถ่ายแบบลงนิตยสารเกี่ยวกับการแต่งหน้าและเครื่องประดับผมอีกด้วย
ต่อมาในเดือนสิงหาคม พ.ศ. 2544 โองาวะได้เข้ามาเป็นนักร้องร่วมกับกลุ่ม มอร์นิงมุซุเมะ ผ่านทางการคัดเลือกในโครงการ “มอร์นิงมุซุเมะ เลิฟว์ออดิชัน 21” พร้อมกับเพื่อนร่วมรุ่นอีก 3 คน ได้แก่ ไอ ทากาฮาชิ, ริสะ นีงากิ และ อาซามิ คนโนะ โดยสึงกุ ผู้ที่เป็นทั้งโปรดิวเซอร์ของกลุ่มและกรรมการในการคัดเลือก ได้ให้เหตุผลที่เรียกเธอเข้ามาร่วมงานว่า เธอสามารถแสดงทักษะทางด้านการเต้นออกมาได้อย่างโดดเด่นมาก และสามารถทำผลงานได้อย่างโดดเด่นตลอดกระบวนการการคัดเลือก
มาโกโตะได้ร่วมสร้างงานเพลงซิงเกิลและอัลบั้มให้กับทั้งมอร์นิงมุซุเมะ และกลุ่มย่อยต่าง ๆ เอาไว้มากมาย รวมทั้งได้ออกงานสมุดรรวมภาพถ่ายของตนเองอีกหนึ่งชุดด้วยกัน
แต่งานทางด้านดนตรีของเธอกับมอร์นิงมุซุเมะก็ได้หยุดลง เนื่องจากว่าเธอได้ประกาศ ‘สำเร็จการศึกษา’ จากกลุ่มนี้เมื่อวันที่ 27 สิงหาคม พ.ศ. 2549 เพื่อที่จะไปศึกษาต่อทางด้านภาษาในต่างประเทศ ซึ่งเมื่อเธอสำเร็จการศึกษาเมื่อไร เธอจะกลับมาทำงานในสังกัดเฮลโล! โปรเจกต์ อีกครั้ง
ผลงานชิ้นสุดท้ายที่เธอได้ฝากเอาไว้ก็คือ การแสดงละครเวทีเรื่อง ริบบงโนะคิชิ
รายละเอียดปลีกย่อย

ตอนที่โองาวะเรียนอยู่ชั้นประถมศึกษา เพื่อนของเธอมักจะเรียกเธอว่า "ยัยซอสมะเขือเทศ 100% โอเค" หรือ "มาจิโกะ"
ก่อนที่เธอจะเป็นนักร้อง โองาวะได้ผ่านการศึกษาทางด้านการแสดงมาจากโรงเรียนสอนการแสดงที่ชื่อ แอ็ปเปิลลิตเติลเพอร์ฟอร์มเมอร์ส (เอแอลพี) มาก่อน ซึ่งเธอถือว่าเป็นนักเรียนที่มีฝีมือระดับท็อปคนหนึ่งของโรงเรียนนี้เลยทีเดียว
งานเพลงชิ้นแรกที่เธอมีส่วนร่วมร้องก็คือ เพลงในซีดีรวมเพลงเชียร์ของทีมสโมสรฟุตบอลอัลบิเร็กซ์นีงาตะ ทีมฟุตบอลระดับสโมสรที่ตอนนั้นแข่งอยู่ในลีกระดับเจ 2 ของประเทศญี่ปุ่น
กลุ่มในนักร้องที่สังกัด

กล่มนักร้องในเฮลโล! โปรเจกต์
มอร์นิงมุซุเมะ (พ.ศ. 2544 – พ.ศ. 2549)
กลุ่มนักร้องย่อยในมอร์นิงมุซุเมะ
เพททีโมนิ (พ.ศ. 2545 – พ.ศ. 2549)
มอร์นิงมุซุเมะ โอโตเมะกูมิ (พ.ศ. 2546 – พ.ศ. 2547)
กลุ่มนักร้องผสมของเฮลโล! โปรเจกต์
แฮ็ปปี 7 (พ.ศ. 2545)
ซอลท์5 (พ.ศ. 2546)
เอช.พี. ออลสตาร์ส (พ.ศ. 2547)
ผลงาน > สมุดรวมภาพถ่าย

| ชื่อชุด | ชื่อภาษาญี่ปุ่น/อังกฤษ | วันที่วางจำหน่าย | หมายเหตุ |
| --- | --- | --- | --- |
| 5 – มอร์นิงมุซุเมะ ฟิฟธ์เจนเนอเรชันเม็มเบอร์โฟโตบุค | 5　モーニング娘。5期メンバー写真集 | 13 ส.ค. 45 | เป็นผลงานร่วมกันของสมาชิกมอร์นิงมุซุเมะรุ่นที่ห้า |
| โองาวะ มาโกโตะ โฟโตบุค | 小川麻琴写真集 | 2 ก.พ. 48 | ผลงานเดี่ยวชุดเดียวของเธอ |
| นัตสึโนะอูตะ | 夏ノ詩 | 26 ส.ค. 49 | - |
ผลงาน > ละครโทรทัศน์

พ.ศ. 2545 – แองเจิลฮาร์ทส
ผลงาน > ดีวีดี

มอร์นิงมุซุเมะ มาโกโตะ โองาวะ แกรดดูเอชันเม็มโมเรียลดีวีดี (ญี่ปุ่น: モーニング娘。小川麻琴卒業メモリアル; โรมาจิ: Mōningu Musume. Ogawa Makoto Sotsugyō Memoriaru)
การปรากฏตัว > ทางรายการโทรทัศน์

| ชื่อรายการ | ชื่อภาษาญี่ปุ่น/อังกฤษ | วันที่ออกอากาศ |
| --- | --- | --- |
| เฮลโล! มอร์นิง | ハロー！モーニング。 | พ.ศ. 2544 – พ.ศ. 2549 |
| โซเระยูเกะ! โกร็อกกีส์ | それゆけ!ゴロッキーズ | 29 ก.ย. – 26 ธ.ค. 46 |
| ฟูตาริโงโตะ | 二人ゴト | (ไม่ทราบแน่ชัด) |
| มาจกโกะ ริกะจังโนะแมจิเคิลบิยูเด็ง | 魔女っ娘。梨華ちゃんのマジカル美勇伝 | 5 ต.ค. – 15 ธ.ค. 47 |
| มุซุเมะ โดกิว! | 娘DOKYU! | 12 เม.ย. 48 – ส.ค. 49 |
ดูเพิ่ม

เฮลโล! โปรเจกต์
มอร์นิงมุซุเมะ
เพททีโมนิ
มอร์นิงมุซุเมะ โอโตเมะกูมิ
แฮปปี 7
ซอลท์ 5
เอช.พี. ออลสตาร์ส
แหล่งข้อมูลอื่น

วิกิเดอะพีพีเอ็น เก็บถาวร 2006-09-04 ที่ เวย์แบ็กแมชชีน ข้อมูลของมาโกโตะ โองาวะ
เฮลโล! ดาตาเบส เก็บถาวร 2007-03-11 ที่ เวย์แบ็กแมชชีน ข้อมูลของมาโกโตะ โองาวะ ในเว็บไซต์
มิราเคิลไนท์ เก็บถาวร 2006-07-15 ที่ เวย์แบ็กแมชชีน ข้อมูลส่วนตัวของมาโกโตะ โองาวะ
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก